JMT บวกต่อ 3% “ทรีนีตี้” อัพเป้าสู่ 30 บาท รับกำไรไตรมาส 2 แข็งแกร่ง
JMT บวกต่อ 3% “ทรีนีตี้” อัพเป้าสู่ 30 บาท รับกำไรไตรมาส 2 แข็งแกร่ง
JMT บวกต่อ 3% “ทรีนีตี้” อัพเป้าสู่ 30 บาท รับกำไรไตรมาส 2 แข็งแกร่ง
10 ก.ค. 2563

ผู้สื่อข่าวรายงานว่า ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ล่าสุด ณ เวลา 10.52 น. อยู่ที่ระดับ 27.75 บาท ปรับตัวขึ้น 0.75 บาท หรือ 2.78% ด้วยมูลค่าการซื้อขาย  325.53 ล้านบาท
โดย บล.ทรีนีตี้  ระบุในบทวิเคราะห์ (10 ก.ค.2563) คาดการณ์กำไรไตรมาส 2/63 ยังแข็งแกร่ง โดยคาดว่ากำไรสุทธิจะอยู่ที่ระดับ 205 ล้านบาท อ่อนตัวลงจากไตรมาสก่อนเล็กน้อย 1% แต่ยังเติบโตสูงถึง 38% เมื่อเทียบกับช่วงเดียวกันเมื่อปีก่อน โดยมีประเด็นสำคัญคือ
ทั้งนี้ คงประมาณการกำไรสำหรับปี 63 ที่ 850 ล้านบาท เพิ่มขึ้น 25% จากช่วงเดียวกันเมื่อปีก่อน โดยมองช่วงที่เหลือของปีผลประกอบการจะยังแข็งแกร่ง โดยเฉพาะในครึ่งปีหลังอาจมีการตัดต้นทุนหนี้บางกองครบ ซึ่งจะทำให้กำไรปรับเพิ่มขึ้นไปสู่ระดับสูงสุดใหม่อีกครั้ง นอกจากนี้ NPL ในระบบที่อาจเพิ่มสูงขึ้นมากจะเป็นปัจจัยบวกต่อการซื้อหนี้ของบริษัท โดยบริษัทตั้งเป้าจะใช้เงินลงทุนราว 4.5-5 พันล้านบาท และ 4 เดือนแรกของปีนี้ซื้อหนี้มาคิดเป็นมูลหนี้รวมราว 1 หมื่นล้านบาทแล้ว (ยังไม่ทราบเงินลงทุน) ซึ่งฐานหนี้ที่เพิ่มขึ้นด้วยอัตราที่เร่งตัวจะเป็นปัจจัยบวกต่อรายได้และกำไรของบริษัทในระยะถัดไป ทำให้เราปรับประมาณการกำไรปี 64-65 ขึ้นราว 10% โดยปรับสมมติฐานเงินลงทุนซื้อหนี้เพิ่มขึ้นเป็น 4.5-5 พันล้านบาท สำหรับปีนี้เป็นต้นไป (เดิม 3.5-4 พันล้านบาท)
โดยปรับราคาเป้าหมายไปใช้ของปี 64 พร้อมปรับสมมติฐานการซื้อหนี้ ทำให้ได้ราคาเป้าหมายใหม่ที่ 30 บาท อิงวิธี DCF มองเด่นสุดในกลุ่ม AMC แนะนำ “ซื้อ”
ความเสี่ยง: สภาวะเศรษฐกิจอาจส่งผลต่ออัตราการจัดเก็บหนี้และกระแสเงินสดและในกรณีที่การซื้อหนี้ของบริษัททำได้ต่ำกว่าที่เราประมาณการไว้ซึ่งอาจมีผลต่อกระแสเงินสด